
D I S P O Z I Ţ I A

” 17 ” decembrie 2018                                    



 
Nr 53
Cu privire la aprobarea Politicii 

de contabilitate

În scopul stabilirii mijloacelor fixe pentru asigurarea ținerii evidenței contabile, avînd în vedere modificările efectuate prin Ordinul Ministrului Finanțelor nr.145 din 23.08.2018, Ordinul Ministrului Finanțelor nr.127 din 23.08.2018, în temeiul art. 112 din Constituţia Republicii Moldova, adoptată la data de 29 iulie 1994,  art. 29, art.32 al Legii nr. 436 din 28.12.2006 privind administraţia publică locală, Planul de conturi contabile în sistemul bugetar și Normele metodologice privind evidența contabilă și raportarea în sistemul bugetar, aprobate prin Ordinului Ministerului Finanțelor Republicii Moldova , nr 216 din 28 decembrie 2015,  art. 18 al Legii Republicii  Moldova cu privire la actele normative,  nr.100  din  22.12.2017, emit următoarea
D I S P O Z I Ţ I E:
1. Se aprobă politica de contabilitate pentru instituțiile publice a satului Lunga, (anexa nr.1 la prezenta dispoziție ).
2. Anexa nr. 1 este parte integrală a prezentei dispoziții.

3. Odată cu intrarea în vigoare a prezentei dispoziții se abrogă total dispoziția primarului nr. 66 din 13 noiembrie 2017 ” Cu privire la aprobarea Politicii de contabilitate” cu anexa nr. 1 la susnumita decizie.


Primar






GALINA BURDUJA
APROBAT

Anexa nr. 1  

la dispoziția primarului 

nr. 53 din 17 decembrie 2018
Primar ___________
Galina Burduja

POLITICA  DE  CONTABILITATE

pentru instituțiile publice

I. Dispoziții generale

1.1. Conform statului său APL s. Lunga reprezintă instituție publică cu statut de persoană juridică.

1.2. Politica de contabilitate a primăriei este elaborată în conformitate cu cerințele și prevederile stipulate în:

a) Legii contabilităţii nr. 113-XVI din 27 aprilie 2007

b) Acte normative privind evidența în instituțiile publice a contabilității

c) alte acte legislative și normative în vigoare
1.3.  Obiectivul șoi destinația de bază a Politicii de contabilitate a primăriei s. Lunga constă în definirea ansamblului de principii, reguli și procedee aplicate pentru organizarea evidenței contabile în activitatea instituției, întocmirea rapoartelor financiare cu scopul obținerii unei transparențe clare la utilizarea mijloacelor bugetare.

1.4. Contabilitatea se ține conform principiilor de bază stipulate în Legea contabilității.

II. Reguli generale de organizare a contabilității în instituția bugetară

2.1.1. Răspunderea pentru organizarea și ţinerea evidenţei contabile îi revine conducătorului instituției publice.


Conducătorul autorităţii/instituției publice asigură:

a)  organizarea şi ţinerea evidenţei contabile în mod continuu din momentul     înregistrării pînă la lichidarea instituţiei bugetare;

b) elaborarea, coordonarea, aprobarea şi respectarea Politicii de contabilitate a instituției publice;

c) elaborarea şi aprobarea regulilor de circulaţie a documentelor şi tehnologiilor de prelucrare a informaţiei contabile;

d) organizarea sistemului de control intern, inclusiv efectuarea inventarierii;

e) asigură respectarea Legii contabilităţii, prezentelor Norme metodologice  şi a altor acte legislative şi normative în vigoare;

f)  întocmirea şi prezentarea rapoartelor financiare în conformitate cu cerinţele Ministerului Finanţelor, precum şi a altor rapoarte şi dări de seamă stabilite de către alte autorităţi publice.

2.2. Evidența contabilă la APL s. Lunga este ținută și organizată de contabilitate.

2.3. APL s. Lunga ține evidența contabilă în conturile analitice și sintetice utilizînd Planul de conturi aprobat prin Ordinul Ministerului Finanțelor nr. 216 din 28.12.2015.

2.4.  Atribuțiile serviciilor contabile sunt următoarele:
a) organizarea corectă a evidenţei contabile în conformitate cu prezentele Norme metodologice;

b) efectuarea controlului preventiv asupra întocmirii corecte şi la timp a documentelor şi legalităţii operaţiunilor efectuate;

c) controlul asupra utilizării eficiente a mijloacelor, conform destinaţiei, în limitele bugetare aprobate, precum şi controlul asupra integrităţii resurselor băneşti şi valorilor materiale;

d) calcularea şi plata la timp a salariilor, indemnizaţiilor şi altor plăţi angajaţilor 

e) efectuarea la timp a decontărilor cu persoane juridice şi cu persoanele fizice;

f)   participarea la efectuarea inventarierii resurselor băneşti, decontărilor şi valorilor  materiale, determinarea corectă şi la timp a rezultatelor inventarierii şi reflectarea lor în evidenţă;

g) întocmirea şi prezentarea în termenele stabilite a rapoartelor financiare;

h) păstrarea documentelor contabile, registrelor de evidenţă, a bugetelor aprobate, a altor documente, precum şi predarea lor la arhivă în ordinea stabilită.

2.5. Contabilul-şef de comun acord cu conducătorul instituției semnează acte, care servesc drept temei pentru primirea și predarea valorilor, mărfurilor, materialelor și mijloacelor bănești, precum și achitarea datoriilor .

2.6. Contabilul-șef se interzice să primească spre executare documente privind faptele economice ce contravin actelor legislative și normative, informînd despre acesta în scris conducătorul entității.

III. Metodele de organizre a contabilității, utilizate la întocmirea rapoartelor financiare

3.1. Baza de întocmire

1. În conformitate cu art. 4 (6) al Legii contabilității nr. 113-Xvi din 27.04.2007, instituțiile publice aplică sistemul contabil în partidă dublă ( în contabilitatea și întocmesc rapoartele financiare în baza normelor metodologice, aprobate de Ministerul Finanțelor pentru sistemul bugetar ).

2. Rapoartele financiare conțin informații privind:

- operațiunilr economice efectuate în anul de gestiune;

- cheltuielile efective pentru perioada de gestiune respectivă;

- rezultatele inventarierii tuturor conturilor de bilanț.

3. Informația din rapoartele financiare trebuie să corespundă următoarele caracteristici calitative:

a) inteligibilitatea;

b) relevanța;

c) credibilitatea;

d) comparabilitatea

4. Registrele contabile obligatorii sunt: Cartea Mare, Balanța de verificare și alte registre contabile centralizatoare, care servesc drept bază pentru întocmirea rapoartelor financiare.

3.2. Veniturile și cheltuielile instituției publice

Veniturile și cheltuielile se constată și se reflectă în contabilitate și în rapoartele financiare în perioada în care au avut loc. Toate operațiunile economice trebuie să fie reflectate în contabilitate în momentul efectuării acestora.

Veniturile și cheltuielile executorilor de buget se atribuie la următoarele componente:

- componența de bază;

- componența fondurilor speciale;

- componența proiecte finanțate din surse externe.

Mijloacele speciale instituției publice sunt obținute, în condițiile autorizate prin acte normative, de la efectuarea lucrărilor și prestarea serviciilor contra plată, precum și din donațiile, sponsorizările și din alte mijloace bănești intrate legal în posesia instituției publice și se direcționează pentru cheltuilelile legate la desfășurarea activității acestei instituții, conform cadrului legal.

3.3. Mijloace fixe

Mijloace fixe – active materiale cu durata utilă de exploatare mai mare de 1 an, deținute în vederea utilizării pentru producerea sau furmizarea de bunuri sau servicii, pentru a fi folosite în scopuri administrative sau pentru a fi închiriate terților.
Mijloace fixe se consideră:

- procurarea clădirilor, construcțiilor speciale;

- procurarea instalațiilor de trnsmisie, mașinilor și utilajelor;

- procurarea mijloacelor de transport;

- procurarea uneltelor de producție, instrumentelor;

- procurarea animalelor de muncă și de producție;

- procurarea pachetelor de programe informatice;

- procurarea fondurilor de bibliotecă ( cărți, manuale );

- procurarea mobilierului

- procurarea contoarelor pentru determinarea volumului de energie electrică și termică, precum și a volumului de gaze și ape consumate;

- procurare aveselei (cratițe, ceaune, ceainic, linguri, furculiți, tigăi, căldări de ținc )

- procurarea îmbrăcămintei, echipamentului, accesoriilor de pat;

- procurarea costumelor pentru instituțiile de învățămînt, cultură și sport;

- procurarea drapelului de stat, stemei de stat, ordinelor și medaliilor;

- alte procurări de mijloace fixe.

Mijloacele fixe sunt reflectate în evidență contabilă și în rapoartele financiare cu valoarea inițială, care constă din prețurile de procurare, construire sau confecționare, inclusiv taxa pe valoarea adăugată, alte impozite și taxe, precum și cheltuielile de instalare a acestora. Modificarea valorii inițiale a mijloacelor fixe este permisă numai în caz de finisare, utilare suplimentară, reconstruire și lichidare parțială a obiectelor respective sau în cazul reevaluării inițiale.

Mijloacele fixe intrate gratuit sunt reflectate în contabilitate la valoarea de intrare conform datelor din documentația de primire-predare.

Evidența mijloacelor fixe se ține pe rupuri ale obiectelor de inventar, avîndu-se în vedere locul de păstrare pe subdiviziuni și persoanele responsabile.

Clasificarea mijloacelor fixe pe grupuri și atribuirea numărului de inventar, determinarea duratei de funcționare utilă, calculul uzurii mijloacelor fixe se efectuează în conformitate cu prevederile Catalogului mijloacelor fixe și activelor nemateriale, aprobat prin Hotărîrea Guvernului Republicii Moldova nr. 338 din 21.03.2003, Instrucției cu privire la evidența contabilă în instituțiile publice, aprobată prin Ordinul Ministrului Finanțelor nr. 93 din 19.07.2010.

Uzura mijloacelor fixe se calculează prin metoda casării liniare, luîndu-se ca bază durata de funcționare utilă a acestora.

Calculul uzurii : lunile anului de gestiune, următoare lunii procurării sau construirii acestora, în corespundere cu normele stabilite metodei casării liniare  (uniforme) a valorii uzuabile.

Nu se calculează uzura: mijloacelor fixe aflate la depozit, fonduri de bibliotecă, mijloacelor fixe a căror uzură a fost complet calculată, dar care prelungesc să funcționeze, și a activelor materiale în curs de execuție. Uzura mijloacelor fixe, date în arendă, se calculează de către proprietarii mijloacelor fixe.

Cheltuielile pentru reparația curentă și exploatarea mijloacelor fixe se recunosc drept cheltuielile perioadei de gestiune. Cheltuielile pentru reparația capitală măresc valoarea de bilanț a clădirilor și a construcțiilor speciale.

Casarea mijloacelor fixe se efectuează, conform Regulamentului privind casarea bunurilor uzate, raportate la mijloace fixe, aprobat prin Hotărîrea Guvernului nr. 500 din 12.05.1998, conform deciziei Consiliului local, după expirarea duratei de funcționare a acestora, iar în cazuri excepționale se face atunci cînd gradul de uzură fizică a mijloacelor fixe este avansat și nu permite utilizarea acestora potrivit destinației.

3.4. ”Stocuri de materiale ”

La categoria ”Stocuri de materiale ” se reflectă materialele de construcții, materialele pentru scopuri didactice, științifice și alte scopuri,produse alimentare, medicamente și materiale de pansament, materiale de uz gospodăresc și rechizite de birou, combustibil, carburanți și lubrifianți, nutreț și furaje, diverse materiale, piese de schimb pentru mașini și utilaje care se află la păstrare îninstituțiile bugetare cu scopul utilizării ulterioare pentru necesitățile instituției.

Categoria ”Stocuri de materiale” include subcategorii, fiecare dintre care include majorarea sau micșorarea stocului de materiale.

La majorarea stocului de materiale se reflectă intrările ( achiziționarea, cu titlu gratuit) acestora, iar la micșorarea stocului – ieșirile lor (casarea, consumarea sau transmiterea cu titlu gratuit ).

Trecerea la pierderi a materialelor aflate în folosință se face în prezența comisiei, creată în baza dispoziției conducătorului instituției, cu semnarea documentelor respective.

3.5. Mijloace bănești

Mijloacele bănești și echivalentele acestora sunt reflectate în raportul privind rezultatele financiare la valoarea de intrare. Mijloacele financiare includ:

1)  mijloacele bănești în casă reprezintă numerarul în casa instituției și documentele bănești aflate la păstrare în casierie.

2) mijlotoaace bănești aflate în conturile trezoreriale ale instituției – reprezintă disponibilități bănești aflate în conturile trezoreriale ale instituției.

3) mijloace bănești în expediție – reprezintă sumele efectiv plătite de debitori, dar încă nu sunt înscrise în conturile trezoreriale la data gestionară

4) documentele bănești reprezintă Tichetele și bilete de călătorie, timbre poștale.

3.6. Datorii debitoare

Datoriile debitoare se înregistrează în contabilitate la sumele plătite în avans pentru lucrări și servicii, conform contractelor încheiate.

Contabilitatea datoriilor debitoare se ține de furnizori, alți debitori.

3.7. Datoriile creditoare

Datoriile creditoare se înregistrează în contabilitate la sumele care urmează a fi achitate.

Datoriile față de buget pentru impozitul pe venit reținut din salariul lucrătorilor și primele de asigurare obligatorie de asistență medicală se determină după metoda de casă pentru suma și în momentul achitării salariului.

Datoriile pentru contribuțiile la bugetul asigurărilor de stat obligatorii se calculează la fondul de retribuire a muncii și alte recompense în conformitate cu legislația în vigoare și se virează de către angajator, iar contribuția individuală de asigurări sociale de stat se reține din salariul angajaților.

Contabilitatea datoriilor creditoare se ține de furnizori și de alți creditori.

IV. Rapoartele financiare și termenele de prezentare

Instituția publică prezintă rapoartele financiare, în conformitate cu cerințele și prevederile stipulate în Legea contabilității, nr.113-XVI din 27.04.2007, cu modificările și completările ulterioare.

V. Dispoziții finale

Prezenta Politică de contabilitate este de uz intern, poartă un caracter geneal obligatoriu și poate fi modificată în cazul reorganizării instituției sau modificării legislației în domeniul contabilității.

